לאון שניידרובסקי

לאון שניידרובסקי (ברוסית: Леон Шнайдеровский; נולד ב-17 באוגוסט 1986) הוא סטייליסט, פיינליסט העונה הראשונה של האח הגדול, בלוגר, יוטיובר, מנחה סדנאות סטייל ואופנה, מגיש תוכניות ובעלים ומייסד של סוכנות טאלנטים המייצגת כוכבי רשת. שניידרובסקי נולד בלנינגרד שברוסיה הסובייטית, לאם מורה לפסנתר ולאב טכנאי מחשבים. לו אח תאום בשם בוריס. כשהיה בן שנתיים החליטה משפחתו לעלות לישראל. לאחר עלייתה, התגוררה המשפחה ברחובות, ולאחר מכן ברעננה. בילדותו למד במערכת החינוך של הוד השרון ולאחר מכן בתיכון "מור מטרו ווסט" רעננה. לאחר סיום לימודי התיכון עבד כסטייליסט אישי, ויזם הפקות אופנה בתחומים שונים. שניידרובסקי נכנס כמתחרה לבית האח הגדול בעונה הראשונה של תוכנית הריאליטי בישראל, מלווה באחיו התאום בוריס. בוריס היה המודח הראשון בתוכנית. שניידרובסקי יצא כעבור 107 ימים, במקום החמישי, וזכה בפרס כספי של 10,000 שקלים חדשים. כאשר נכנס לבית האח הגדול עבד שניידרובסקי כמוכר בחנות בגדים בהרצליה, אך הצהיר על עצמו שברצונו לפתח קריירה בתחום עיצוב האופנה, להיות סטייליסט מוביל וזמר נשמה פופולרי. בשנת 2009 הנחה את מצעד הגאווה בתל אביב, במסגרת חגיגות 100 שנים לעיר תל אביב. והשתתף בתוכנית יום בחיי. בשנת 2013, כאשר השתתף בשעשועון "101 דרכים לעוף משעשועון" בערוץ 2, הכיר את מעצב האופנה יואב מאיר, והשניים החלו בשיתוף פעולה מקצועי. השניים פתחו ערוץ יוטיוב משותף בשם "נכנסים לארון", והחלו ביצירת תוכניות עשה זאת בעצמך. בסוף שנת 2016 השתתף בעונה הרביעית של תוכנית הדוקו-ריאליטי הישראלית "גולסטאר" מבית הוט. ב-2015 הצטרף שניידרובסקי לסוכנות תוכן ושיווק לצעירים הנקראת "טינק" בבעלות הפרסומאי יניב ויצמן. שניידרובסקי הקים את סוכנות הטאלנטים של טינק בשם "טאלנטין", המייצגת כוכבי רשת. ב-2018 הצמד לאון ויואב מאיר פתחו ערוץ חדש ביוטיוב שנקרא "לאון ויואב". ב-2020, בפינת ה־DIY (עשה זאת בעצמך) בערוץ שלהם, הם החלו להעלות רעיונות ליצירה בדרך קלילה ומשעשעת שעוסקת במיחזור לתאגיד תמיר. גם בערוץ היוטיוב של תמיר - תאגיד מיחזור האריזות בישראל מופיעים הסרטונים הללו. בפינה זו הם נותנים רעיונות פשוטים ליצירה מחומרים שיש בכל בית ושמיועדים למיחזור, ובסוף כל סרטון הם מסירים את ההדבקות השונות של היצירה ומניחים בשקית כתומה של תאגיד תמיר. בתוכנית הבוקר של פאולה וליאון הועלתה הפינה הזו כנישה בשם "עידוד בבידוד" על מנת לעודד תעסוקה, יצירתיות ומחזור לאנשים הנמצאים בביתם ובבידוד כתוצאה מהתפרצות נגיף הקורונה בישראל. ב-25 ביוני 2020 הנחה שניידרובסקי את טקס פרסי הנוער הגאה "איגי LOVE", יחד עם דלית רצ'שטר. בספטמבר 2020 הופיע על שער העיתון "פנאי פלוס". לאון שניידרובסקי, ברשת החברתית אינסטגרם צחוק מעבודה : : לאון, סרטון באתר יוטיוב (אורך: 8:40), 11 בינואר 2009 ערן בר-און, מכל הארץ בגאווה, באתר ynet, 26 באפריל 2009 פאשניסטייל, ערוץ היוטיוב של יואב מאיר ולאון שניידרובסקי שיר זיו, "אני חווה שיימינג על בסיס יומי, אבל בגדול אין כלפיי הרבה רוע", באתר ישראל היום, 30 במאי 2019 לאון שניידרובסקי ויואב מאיר בהופעה אמפי ראש העין - בסוף הקיץ, סרטון באתר יוטיוב (אורך: 1:26), 26 באוגוסט 2019 מלי זיידמן, בר זגה, מלי זיידמן, לאון שניידרובסקי: "חשבתי שאסי עזר יהיה המנטור שלי, והוא התעלם ממני באירועים", במדור "פנאי פלוס" באתר ynet‏, 2 בספטמבר 2020 אילי פארי, ‏מה שלומך אחות, באתר ‏מאקו‏, 7 באפריל 2022 הדס בשן, ‏הכל אודות אמא, באתר ‏מאקו‏, 30 במאי 2018 nrg מעריב, עדכון חי: לאון שניידרובסקי עזב את בית "האח הגדול", באתר nrg‏, 16 בדצמבר 2008 ערן בר-און, מכל הארץ בגאווה, באתר ynet, 26 באפריל 2009 מצעד הגאווה בסימן 100 שנה לתל אביב, באתר הבמה, 2 ביוני 2009 יום בחיי (2007-2016), באתר אישים עינב לוגסי, "זה כבר לא עניין של נשים": לאון שניידרובסקי ויואב מאיר בשיחה כנה על עולם האופנה, באתר rosh1.co.il, ‏6 באפריל 2018(הקישור אינו פעיל) Mako גאווה, ‏אתם בחרתם: אלו הזוכים בטקס פרסי איגי LOVE הראשון, באתר ‏מאקו‏, 26 ביוני 2020 מלי זיידמן, בר זגה, מלי זיידמן, לאון שניידרובסקי: "חשבתי שאסי עזר יהיה המנטור שלי, והוא התעלם ממני באירועים", במדור "פנאי פלוס" באתר ynet‏, 2 בספטמבר 2020